ອົງ​ການ​ຟ​ຣີ​ດອມ​ຮ້າວ​ສ໌ ກ່າວ​ວ່າ ສື່​ສັງ​ຄົມ ຖືກ​ໃຊ້​ຫຼາຍ​ຂຶ້ນ ເພື່ອ​ສອດ​ແນມ​ ແລະ​ຊັກ​ຈູງການ​ເລືອກ​ຕັ້ງ 
ລາຍ​ງານ​ກ່າວວ່າ 40 ຂອງ​ຈຳ​ນວນ 65 ປະ​ເທດທີ່​ມີ​ອິດ​ສະ​ຫຼະ​ພາບທາງ​ອິນ​ເຕີ​ແນັດ ແມ່ນ​ມີ​ໂຄງ​ການ​ຕິດ​ຕາມ​ສອດ​ແນມ ​ທີ່​ກ້າວ​ໜ້າ​ທາງ​ສື່​ສັງ​ຄົມ​.
ອົງການຟຣີດອມຮ້າວສ໌ (Freedom House) ຊຶ່ງເປັນກຸ່ມສິ້ງຊອມສິດເສລີພາບປະຊາທິປະໄຕໄດ້ອອກລາຍງານເມື່ອວັນທີ 5 ພະຈິກຜ່ານມາ ໂດຍໄດ້ວາດພາບອັນມືດມົວກ່ຽວກັບການທີ່ລັດຖະບານຂອງຫຼາຍໆປະເທດພວມນຳໃຊ້ສື່ສັງຄົມ ລາຍງານຂອງອົງການ ຟຣີດອມຮ້າວສ໌ ກ່າວວ່າ ລັດຖະບານຂອງປະເທດຕ່າງໆ ສອດແນມເບິ່ງປະຊາຊົນຂອງຕົນ ໃນຂະນະທີ່ອີກຫຼາຍໆປະເທດຄວບຄຸມການເລືອກຕັ້ງ Arash Arabasadi ມີໂອກາດໂອ້ລົມກັບຜູ້ຂຽນລາຍງານສະບັບນີ້ ຊຶ່ງໄພສານຈະນຳເອົາລາຍລະອຽດ ມາສະເໜີ ທ່ານ ໃນອັນດັບຕໍ່ໄປ ອີງຕາມລາຍງານສະບັບໃໝ່ທີ່ຫາກໍນຳອອກເຜີຍແຜ່ຂອງອົງການຟຣີດອມຮ້າວສ໌ ຊຶ່ງເປັນອົງການທີ່ບໍ່ຫວັງຜົນກຳໄລແລະມີສຳນັກງານໃຫຍ່ ຕັ້ງຢູ່ນະຄອນຫຼວງວໍຊິງຕັນແລ້ວ ສິດເສລີພາບທາງສື່ສັງຄົມມີທ່າອຽງສືບຕໍ່ຫລຸດລົງ ຍານາງອາລລີ ຟັງຄ໌ ຜູ້ຂຽນລາຍງານຮ່ວມ ສະບັບທີ່ອອກໃນປີ 2019 ຂອງອົງການຟຣີດອມຮ້າວສ໌ ກ່າວວ່າ ຍານາງອາລລີ ຟັງຄ໌ (Allie Funk) ນັກວິເຄາະ ທີ່ເປັນຜູ້ຂຽນລາຍງານຮ່ວມຂອງອົງການຟຣີດອມຮ້າວສ໌ ທີ່ມີຊື່ວ່າ ອິດສະຫຼະພາບທາງອິນເຕີແນັດ ໃນປີ 2019 ລາຍງານກ່າວວ່າ 40 ຂອງຈຳນວນ 65 ປະເທດທີ່ມີອິດສະຫຼະພາບທາງອິນເຕີແນັດ ແມ່ນມີໂຄງການຕິດຕາມສອດແນມ ທີ່ກ້າວໜ້າທາງສື່ສັງຄົມ ຍານາງອາລລີ ຟັງຄ໌ ກ່າວວ່າ “ ເຄື່ອງມີທີ່ມັກໃຊ້ກັນຫຼາຍທີ່ສຸດ ແມ່ນການກະຈາຍຂ່າວຂໍ້ມູນທີ່ບໍ່ມີຄວາມຈິງ ຊຶ່ງສ່ວນໃຫຍ່ແລ້ວ ແມ່ນໂດຍພວກນັກການເມືອງຂວາຈັດ ຍານາງຟັງຄ໌ ກ່າວວ່າ ອິດທິພົນຂອງສື່ສັງຄົມໄດ້ປາກົດຕົວຂຶ້ນມາ ໃນລະຫວ່າງການປະທ້ວງລະດູບານໃໝ່ຂອງອາຣັບ ທ່ານນາງກ່າວກ່ຽວກັບເລື້ອງນີ້ວ່າ: ແຕ່ຄວາມພະຍາຍາມຂອງລັດຖະບານ ທີ່ຈະຕັດຮອນສິດເສລີພາບທາງອິນເຕີແນັດສາມາດພາໃຫ້ເກີດຜົນໃນທາງກົງກັນຂ້າມໄດ້ ດັ່ງກໍລະນີ ທີ່ເກີດຂຶ້ນຢູ່ນະຄອນຫຼວງມົສກູ ໃນລະດູຮ້ອນປີນີ້ ຫຼັງຈາກວັງເຄຣັມລິນໄດ້ຂັດຂວາງຜູ້ລົງສະໝັກທີ່ເປັນນັກການເມືອງພັກຝ່າຍຄ້ານ ພວກປະທ້ວງຕໍ່ຕ້ານລັດຖະບານກໍໄດ້ໃຊ້ສື່ສັງຄົມຈັດການໂຮມຊຸມນຸມປະທ້ວງຂຶ້ນ ຍານາງອາລລີ ຟັງຄ໌ ກ່າວວ່າ ນີ້ແມ່ນລາຍງານສະບັບທີ 10 ກ່ຽວກັບສິດເສລີພາບທາງອິນເຕີແນັດ ທີ່ໄດ້ຖືກພິມເຜີຍແຜ່ນັບແຕ່ ປີ 2009 ເປັນຕົ້ນມາ ລາຍງານພົບວ່າ ສິດເສລີພາບທາງອິນເຕີແນັດໄດ້ຫຼຸດນ້ອຍຖອຍລົງທຸກໆປີນັບຕັ້ງແຕ່ນັ້ນມາ